Φρέντι Γκουαρίν

Ο Φρέδι Γκουαρίν (ισπανικά: Fredy Guarín) ισπανική  προφορά ΔΦΑ: [ˈfɾeði ɣwaˈɾin], είναι επαγγελματίας Κολομβιανός ποδοσφαιριστής, γεννημένος στις 30 Ιουνίου 1986, που παίζει για την ιταλική ομάδα Ίντερ. Είναι πολύπλευρος παίκτης, που μπορεί να παίξει είτε στην κεντρική είτε στη δεξιά πλευρά της μεσαίας γραμμής.

Ικανός στο να βγάζει αποτελεσματικές μπαλιές μεγάλου βεληνεκούς και με τα δύο πόδια, αλλά και στη δημιουργία παιχνιδιού, ξεκίνησε τη καριέρα του στην ομάδα της Ενβιγάδο, έπειτα πέρασε για ένα μικρό χρονικό διάστημα από την Αργεντινή και αργότερα, έπαιξε για 2 χρόνια στην Γαλλία με την ΑΣ Σαιντ-Ετιέν. Έκανε γνωστό το όνομά του με την πορτογαλική ΦΚ Πόρτο, όπου πέρασε τέσσερις σαιζόν και κατέκτησε 10 μεγάλους τίτλους, συμπεριλαμβανομένων 3 πορτογαλικών πρωταθλημάτων και το Γιουρόπα Λιγκ 2010-2011.

Ο Γκουαρίν συμμετείχε στο Παγκόσμιο Κύπελλο Ποδοσφαίρου 2014 και στο Κόπα Αμέρικα 2011 με την Εθνική Κολομβίας (ποδόσφαιρο ανδρών).

Σύλλογοι

Τα πρώτα χρόνια και η Σαιντ-Ετιέν
Ο Γκουαρίν γεννήθηκε στο Πουέρτο Μπογιακά της Κολομβίας. Το 2005, σαν παίκτης της Ενβιγάδο και της Εθνικής Κολομβίας U20, δόθηκε δανεικός στην Μπόκα Τζούνιορς, ομάδας της Αργεντινής, όπου πέρασε τους πρώτους 6 μήνες στην ομάδα νέων, με μόλις 2 εμφανίσεις στο πρωτάθλημα. Μετά την ολοκλήρωση του δανεισμού του, η ομάδα του Μπουένος Άιρες προσπάθησε να υπογράψει μαζί του για μόνιμη παραμονή του στο σύλλογο, αλλά εκείνος, αντί αυτού, επέλεξε να πάει στην Σαιντ-Ετιέν με μορφή δανεισμού. Έτσι, υπέγραψε τον Αύγουστο του 2006.

Ο Γκουαρίν έκανε το ντεμπούτο του με την Σαιντ-Ετιέν σε φιλικό αγώνα εναντίον της ΡΚΝ Εσπανιόλ Βαρκελώνης, σκοράροντας 2 τέρματα, και σταδιακά κέρδισε την θέση του στην αρχική ενδεκάδα με το κλείσιμο της σεζόν. Έκανε το ντεμπούτο του στη Λιγκ 1 στις 14 Οκτωβρίου 2006 σε ματς εναντίον της Ολιμπίκ Λυών και σκόραρε το πρώτο του γκολ στο πρωτάθλημα στη νίκη εναντίον της ΕΣ Τρουά ΑΚ με 3-1. Στα τέλη Απριλίου 2007, υπογράφηκε μόνιμη συμφωνία για 4 χρόνια.

Πόρτο
Στις 10 Ιουλίου 2008, ο Γκουαρίν υπέγραψε τετραετή συμφωνία με την πορτογαλική Πόρτο, έναντι άγνωστης αμοιβής. Ο Πάουλο Μασάδο πήγε στην αντίθετη ομάδα, με μορφή δανεισμού. Κατά την περίοδο παραμονής του στην ομάδα, χρησιμοποιήθηκε ως αναπληρωματικός, αλλά κατάφερε να εμφανίζεται τακτικά. Το σημαντικότερο γκολ του ήρθε στις 16 Μαΐου 2010, αφού η Πόρτο μπόρεσε να κατακτήσει το Κύπελλο Πορτογαλίας (ποδόσφαιρο ανδρών) με νίκη 2-1 επί της ΓΝ Τσάβες.

Τη σεζόν 2010-11, ακόμη και μετά την αποχώρηση του Ραούλ Μεϊρέλες για τη Λίβερπουλ Φ.Κ., αρχικά δυσκολεύτηκε να πάρει την θέση του στην αρχική ενδεκάδα. Ήταν, όμως, σημαντικό στοιχείο της μεσαίας γραμμής, παίζοντας παραπάνω από 40 επίσημα παιχνίδια και σκοράροντας 10 γκολ, συμπεριλαμβάνοντας 5 στην διοργάνωση του Γιουρόπα Λιγκ, που, τελικά, κατακτήθηκε από τους Πορτογάλους.

Ίντερ
Στις 31 Ιανουαρίου 2012, ο παίκτης εντάχθηκε στην Ίντερ, με μορφή δανεισμού, για 1,5 εκατομμύρια ευρώ, αντικαθιστώντας τον Τιάγκο Μότα. Οι Ιταλοί είχαν την δυνατότητα να κάνουν μόνιμη συμφωνία με τον παίκτη για 13,5 εκατομμύρια ευρώ τον Ιούνιο, πράγμα που το έκανε τον Μάιο του 2012, αλλά για 11 εκατομμύρια ευρώ.

Ο Γκουαρίν σκόραρε το πρώτο επίσημο γκολ για τους Νερατζούρι στις 30 Αυγούστου, στην 2-2 ισοπαλία  σε ματς για το Γιουρόπα Λίγκ εναντίον της ΦΚ Βασλούι εντός έδρας (4-2 συνολικό σκορ). Στην ίδια διοργάνωση, αλλά για την φάση των ομίλων, έκανε και τις 3 ασίστ στην 3-1 νίκη επί της Νέφτσι Μπακού ΠΦΚ.

Και πάλι στο Europa League, στις 21 Φεβρουαρίου 2013, ο Γκουαρίν σκόραρε 2 γκολ στην νίκη με 3-0 επί της ΤΦΡ Κλουζ (5-0 συνολικό σκορ), βοηθώντας την Ίντερ να καταφέρει να περάσει στη φάση των 16. Στη χειμερινή μεταγραφική περίοδο της επόμενης χρονιάς, υπήρξε ενδεχόμενο ανταλλαγής του στη Γιουβέντους με τον Μίρκο Βούσινιτς, συμφωνία που, τελικά, απέτυχε, αφού οι δύο ομάδες δεν μπόρεσαν να καταλήξουν. Τότε, δήλωσε πως δεν θα επέστρεφε στους Νερατζούρι αν δεν του επιτρεπόταν να φύγει, αλλά τελικώς επανεξετάστηκε. Αργότερα, ανακοινώθηκε ότι ήθελε να αποσαφηνίσει το μέλλον του με την ομάδα, δηλώνοντας ότι ποτέ δεν ζήτησε να φύγει και ήταν προβληματισμένος για τον λόγο που δημιουργήθηκε αυτή η κατάσταση.

Στις 25 Μαρτίου 2014, ο Γκουαρίν συμφώνησε να επεκτείνει το συμβόλαιό του με την Ίντερ έως το 2017.

Διεθνής καριέρα
Στις 24 Μαΐου 2006 ο Γκουαρίν έκανε το διεθνές ντεμπούτο του με την Κολομβία σε ένα φιλικό παιχνίδι πριν το Παγκόσμιο Κύπελλο Ποδοσφαίρου 2006 εναντίον του Εκουαδόρ.

Ο Γκουαρίν επιλέχθηκε από τον Χοσέ Πέκερμαν στην 23άδα για το Παγκόσμιο Κύπελλο Ποδοσφαίρου 2014. Έπαιξε το πρώτο παιχνίδι του στο τουρνουά στις 24 Ιουνίου, αφότου η εθνική ομάδα είχε ήδη κερδίσει τους δύο πρώτους αγώνες του ομίλου της, παίζοντας σε όλον τον αγώνα, στον οποίο η Κολομβία νίκησε 4-1 την Ιαπωνία. Ήταν η 49η εμφάνισή του με την φανέλα της εθνικής ομάδας της χώρας του. Τέσσερις ημέρες αργότερα συμπλήρωσε τη 50η εμφάνισή του, μπαίνοντας σαν αλλαγή, στην νίκη-πρόκριση στη φάση των 8 με 2-0 επί της Ουρουγουάης.

Γκολ σε διεθνείς εμφανίσεις

Διακρίσεις

Πόρτο
Πορτογαλικό Πρωτάθλημα: 2008-09, 2010-11, 2011-12
Κύπελλο Πορτογαλίας: 2008-09, 2009-10, 2010-11
Πορτογαλικό Σούπερ Κάπ: 2009, 2010, 2011
Γιορόπα Λιγκ: 2010-11
Ευρωπαϊκό Σούπερ Καπ: Διεκδικητής 2011
Πορτογαλικό Λιγκ Καπ: Διεκδικητής 2009-10

Κολομβιανοί ποδοσφαιριστές
Ποδοσφαιριστές Πρωταθλήματος Κολομβίας
Ποδοσφαιριστές Ενβιγάδο Φούτμπολ Κλουμπ
Ποδοσφαιριστές Ίντερ
Μέσοι ποδοσφαιριστές
Ποδοσφαιριστές Εθνικής Κολομβίας Κ20
Ποδοσφαιριστές Εθνικής Κολομβίας Κ17
Παίκτες νικητές ΟΥΕΦΑ Γιουρόπα Λιγκ